২১শে মে, ২০১৮ ইং | ৭ই জ্যৈষ্ঠ, ১৪২৫ বঙ্গাব্দ | বিকাল ৫:০১
বিশেষ প্রতিবেদকঃ রমজান মাসে নতুন করে কোনো রাস্তা খোঁড়াখুঁড়ির অনুমোদন দেয়া হবে না বলে জানালেন ঢাকা দক্ষিণ সিটি করপোরেশনের (ডিএসসিসি) মেয়র সাঈদ খোকন।
আজ মঙ্গলবার দুপুরে নগর ভবনের সভা কক্ষে রমজান মাসে জনদুর্ভোগ লাঘবে ঢাকা মহানগরীতে যানজট নিরসনে বিভিন্ন সংস্থার প্রধানদের সঙ্গে মতবিনিময় সভায় একথা বলেন তিনি।
তিনি বলেন, বাইরের ট্রাক, কাভার্ডভ্যানগুলো রাজধানীতে প্রবেশের পর মালামাল আনলোড হওয়ার সঙ্গে সঙ্গেই শহর থেকে বেরিয়ে যাবে। কোনো অবস্থাতেই শহরের ভেতর দিয়ে অবাধে ট্রাক, কাভার্ড ভ্যান চলাচল করতে দেয়া হবে না। মেয়র বলেন, মার্কেটের আশেপাশে যেন কোনো পার্কিং না হয় স্ব-স্ব মার্কেট কমিটি স্বেচ্ছাসেবক নিয়োগের মাধ্যমে তা নিশ্চিত করবে। একই সঙ্গে যেখানে-সেখানে গাড়ি পার্ক করলে যথাযথ ব্যবস্থা নেবে ট্রাফিক বিভাগ।
ডিএসসিসির প্রধান নির্বাহী কর্মকর্তা খান মোহাম্মদ বিল্লাল বাংলাদেশ বাস ট্রাক মালিক সমিতির মহাসচিব খন্দকার এনায়েত উল্লাহ মেট্রোরেল প্রকল্প পরিচালক মো. আফতাবউদ্দিন তালুকদার মেয়র সাঈদ খোকন যুগ্ম পুলিশ কমিশনার ট্রাফিক(দক্ষিণ) মফিজ উদ্দিন আহম্মেদ স্থপতি মোবাশ্বের হোসেন	২০১৮-০৫-১৫